กำจัดสิ่งเตือนใจถึงแฟนเก่า ก้าวข้ามความเจ็บปวด สนใจสิ่งอื่น
แม้ว่าคุณจะคิดว่าคุณอยากเป็นเพื่อนกับแฟนเก่า แต่คุณก็ต้องให้เวลาตัวเองได้ออกห่างจากเขาหรือเธอสักพัก คุณต้องหายสนิทก่อนที่จะไปใช้เวลาร่วมกับแฟนเก่าได้อีกครั้ง  ถ้าคุณไม่ให้เวลารักษาแผลใจบ้าง คุณอาจจะยังคิดว่าแฟนเก่าเป็นคนรักของคุณอยู่ เพราะเยื่อใยที่มีต่อกันในฐานะคนรักยังไม่ขาด คิดสักครู่ว่าทำไมคุณถึงอยากเป็นเพื่อนกับแฟนเก่า ถ้ามันเป็นเพราะว่าคุณกลัวที่จะต้องมีชีวิตอยู่โดยไม่มีแฟนเก่า คุณอาจจะกำลังใช้เรื่องนี้เป็นข้ออ้างเพื่อไม่ให้ตัวเองต้องรับมือกับความเจ็บปวดที่เกิดจากการเลิกรา คนส่วนใหญ่สุดท้ายแล้วก็ไม่ได้เป็นเพื่อนกับแฟนเก่า อย่ารู้สึกไม่ดีถ้าคุณรู้สึกว่ามันไม่ใช่ แม้ว่าคุณจะให้เวลาตัวเองได้เศร้าแล้วก็ตาม ถ้าคุณพบว่าตัวเองยังคิดถึงแฟนเก่าทุกครั้งที่มองไปที่นาฬิกาข้อมือที่เขาซื้อให้คุณเป็นของขวัญวันคริสต์มาส หรือคอลเลกชั่นดีวีดีที่คุณซื้อด้วยกัน มันอาจจะถึงเวลาแล้วที่คุณจะต้องพรากจากของพวกนี้เสียที  ถ้าคุณไม่อยากทิ้ง ลองเอาไปบริจาคให้การกุศล เอารูปแฟนเก่าของคุณออกไปจากบ้านให้หมด ถ้าคุณอยู่ด้วยกันและคุณไม่สามารถกำจัดของทุกอย่างที่ใช้ร่วมกันได้ การปรับโฉมพื้นที่ของคุณด้วยพลังงานใหม่ๆ อาจช่วยคุณได้ คุณอาจจะเปลี่ยนสีผนังหรือจัดเฟอร์นิเจอร์ใหม่ วิธีนี้จะทำให้คุณรู้สึกว่านี่เป็นที่ของคุณมากกว่าเป็นที่ที่คุณอยู่ร่วมกับแฟนเก่า คุณจะไม่มีวันหยุดคิดเรื่องแฟนเก่าได้เลยถ้าคุณยังเห็นสเตตัสเกี่ยวกับเขาหรือเธอในโทรศัพท์ตลอดเวลา ถึงแม้จะไม่ได้จบด้วยความเกลียดชัง แต่มันจะดีกว่าถ้าคุณเลิกเป็นเพื่อนกับแฟนเก่าบนโซเชียลมีเดีย และคุณก็ควรเลิกขับรถผ่านหน้าบ้านแฟนเก่าตอนไปทำงานหรือถามเพื่อนของทั้งฝ่ายว่าเขาเป็นอย่างไรบ้าง บ่อยครั้งที่คนเรามักจะกำหนดกิจวัตรร่วมกับคนรัก และการทำตามกิจวัตรนั้นหลังเลิกกันอาจยิ่งทำให้คุณรู้สึกเหงาและกระตุ้นให้คุณคิดถึงเขา สร้างกิจวัตรใหม่ของคุณเอง แทนที่จะทำอาหารเช้าพิเศษสำหรับวันเสาร์ ลองเปลี่ยนไปเดินเล่นและลองเข้าร้านอาหารเล็กๆ แทน บ่อยครั้งที่การยุติความสัมพันธ์ให้ความรู้สึกเดียวกับการตายของคนรัก เพราะฉะนั้นคุณมีสิทธิ์ที่จะคร่ำครวญต่อการสูญเสียครั้งนี้ได้  คุณไม่สามารถกวาดอารมณ์ที่เจ็บปวดซ่อนไว้ใต้ใบหน้าเปื้อนยิ้มได้ อันที่จริงคุณจะรู้ว่าการก้าวข้ามผ่านความเจ็บปวดนั้นจะง่ายกว่าถ้าคุณเผชิญหน้ากับอารมณ์ของตัวเองได้โดยไม่ตัดสิน  การพยายามห้ามความคิดมีแต่จะทำให้ความคิดนั้นมีพลังมากยิ่งขึ้น คุณอาจจะถึงขั้นเริ่มฝันถึงแฟนเก่าถ้าคุณไม่ปล่อยให้ตัวเองเผชิญกับความคิดและอารมณ์ของตัวเอง  ร้องไห้ถ้าอยากร้อง คุณจะรู้สึกดีกว่าถ้าคุณระบายความรู้สึกทั้งหมดออกมาแทนที่จะเก็บมันไว้ในใจของคุณไปตลอดกาล บางครั้งคุณแค่อยากได้คนที่รับฟังมากกว่าคนที่ให้คำแนะนำ ถึงแม้ว่าคุณจะไม่เข้าใจว่าทำไมมันถึงเกิดขึ้น การได้พูดถึงเรื่องนี้จะช่วยให้คุณยอมรับได้ว่าความสัมพันธ์จบลงแล้ว  ถ้าคุณไม่สะดวกใจที่จะคุยเรื่องการเลิกกันให้คนที่คุณรักฟัง ลองไปหานักบำบัดหรือเข้าร่วมกลุ่มให้กำลังใจในอินเตอร์เน็ต นอกจากนี้ การคุยกับแฟนเก่าในจินตนาการถึงความโศกเศร้าที่คุณเก็บกดเอาไว้ในใจก็อาจช่วยคุณได้ วิธีนี้จะช่วยให้คุณได้พูดถึงความรู้สึกของตัวเองอย่างเปิดอกโดยไม่ต้องติดต่อกับแฟนเก่าจริงๆ และอาจจะทำให้คุณยอมรับได้ว่าทุกอย่างมันจบลงแล้ว ถ้าคุณยังหมกมุ่นกับเรื่องแย่ๆ ที่แฟนเก่าทำกับคุณ คุณจะไม่มีวันก้าวต่อไปได้เลย! ไม่ว่าคุณจะโกรธแค่ไหน คุณต้องเลิกคิดถึงเรื่องแย่ๆ ซ้ำไปซ้ำมาได้แล้ว เวลาที่ต่อสู้กับความคิดที่ผุดขึ้นมาเรื่อยๆ การเผชิญหน้ากับความคิดโดยตรงจะช่วยได้มาก ลองคิดว่าทำไมคุณถึงมีความคิดนี้ขึ้นมา ความคิดของคุณมันอาจจะบิดเบือนหรือไม่จริงได้อย่างไรบ้าง และผลกระทบด้านลบของความคิดที่มีต่อคุณในตอนนี้เป็นแบบไหน ยิ่งคุณรู้ว่าตัวเองคิดย้อนไปย้อนมาได้เท่าไหร่ คุณก็จะยิ่งปล่อยมันไปได้ง่ายขึ้นเท่านั้น หลังจากเลิกกัน คนเรามักจะไม่ซื่อสัตย์กับตัวเองเรื่องคุณภาพของความสัมพันธ์หรือเหตุผลว่าทำไมมันถึงจบลง คุณต้องทบทวนให้ดีว่าจริงๆ แล้วคุณมีความสุขกับความสัมพันธ์นี้แค่ไหนและอะไรที่ทำให้เลิกกัน วิธีนี้จะช่วยให้คุณก้าวข้ามผ่านการเอาแต่นั่งนึกว่าอะไรคือสิ่งที่ทำให้คุณสองคนไม่สามารถสร้างความสัมพันธ์ที่ยอดเยี่ยมด้วยกันได้ตั้งแต่แรก วิธีนี้ยังช่วยให้คุณได้ถามตัวเองด้วยว่า คุณมีส่วนที่ทำให้ต้องเลิกกันอย่างไร ซึ่งอาจจะช่วยให้คุณคลายความโกรธลงได้บ้าง การเลิกราสามารถส่งผลกระทบในด้านลบที่ร้ายแรงต่อสุขภาพกายและสุขภาพใจของคุณได้ โดยเฉพาะอย่างยิ่งถ้าคุณพบว่าตัวเองยังคงเจ็บปวดอยู่กับมันแม้จะผ่านมาหลายเดือนแล้ว การเลิกราเกี่ยวข้องกับระบบภูมิคุ้มกันที่อ่อนแอลงและโอกาสเสี่ยงที่จะเจ็บป่วยมากขึ้น สมองของคนที่ไม่สามารถข้ามผ่านการเลิกราได้ภายใน 16 สัปดาห์อาจเกิดการเปลี่ยนแปลงทางกายภาพที่ลดแรงบันดาลใจ สมาธิ และอารมณ์ เพราะฉะนั้นจำเป็นอย่างยิ่งที่คุณจะต้องได้รับการช่วยเหลือจากผู้เชี่ยวชาญก่อนที่สุขภาพร่างกายของคุณจะเริ่มแย่ลง นักบำบัดช่วยคุณได้ด้วยการรับฟังคุณ กระตุ้นให้คุณเผชิญหน้ากับความรู้สึกของตัวเอง และสอนให้คุณรับมือกับความเจ็บปวดด้วยวิธีใหม่ๆ มีเทคนิคการปรับเปลี่ยนพฤติกรรมมากมายที่คุณสามารถนำมาใช้ได้เพื่อให้เลิกคิดถึงแฟนเก่า การปรับเปลี่ยนพฤติกรรมทั้งหมดนี้ขึ้นอยู่กับความสามารถในการรับรู้ว่า เมื่อไหร่ที่ความคิดเรื่องแฟนเก่าเข้ามาอยู่ในหัวของคุณและทำอะไรบางอย่างเพื่อหยุดไม่ให้ความคิดนั้นกลับมา จำไว้ว่าเทคนิคเหล่านี้ใช้กับการหมกมุ่นคิดถึงแฟนเก่าเท่านั้น! ถ้าคุณยังไม่ได้จัดการกับความรู้สึกของตัวเองและยังไม่ได้ใช้เวลาเสียใจให้พอ คุณไม่ควรพยายามเก็บความคิดของคุณไว้ในใจ  คุณอาจจะรัดหนังยางไว้ที่ข้อมือและดึงให้หนังยางดีดข้อมือทุกครั้งที่คุณคิดถึงเรื่องแฟนเก่า คุณอาจจะเขียนสิ่งที่คุณกำลังนึกถึงเกี่ยวกับแฟนเก่าลงในกระดาษและเขวี้ยงมันออกไป คุณสามารถฝึกการคิดเป็นภาพได้ ซึ่งคุณจะต้องนึกภาพฉากใดฉากหนึ่งขึ้นมาเมื่อไหร่ก็ตามที่คุณคิดถึงแฟนเก่า เช่น คุณอาจจะคิดถึงป้ายหยุดเพื่อเตือนตัวเองว่า คุณต้องหยุดทำในสิ่งที่กำลังทำอยู่ ถ้าคุณทำอย่างนี้อยู่เสมอ สักพักมันจะเกิดขึ้นเองโดยอัตโนมัติ การอยู่กับเพื่อนๆ และคนที่คุณรักจะช่วยให้ใจของคุณได้อยู่กับมุมดีๆ ของชีวิตและเลิกคิดถึงแฟนเก่า คุณต้องอยู่กับงานอดิเรกและกิจกรรมที่คุณชอบทำที่สุดให้มากๆ โดยเฉพาะอย่างยิ่งถ้าแฟนเก่าเคยไม่ให้คุณได้ทำในสิ่งที่คุณชอบ  ถ้าชีวิตสังคมของคุณยังหมุนรอบแฟนเก่า คุณต้องออกมาและหาเพื่อนใหม่ ลองเข้าชมรมหรือเข้าร่วมกิจกรรมอาสาสมัครเพื่อพบปะคนใหม่ๆ ถ้าคุณพึ่งพาการสนับสนุนทางอารมณ์จากแฟนเก่า ลองหาการสนับสนุนประเภทนี้จากคนที่ไม่ใช่คนรัก เช่นเพื่อนหรือพี่น้อง คุณอาจจะประหลาดใจที่ได้รู้ว่าจริงๆ แล้วคุณมีแรงสนับสนุนมากแค่ไหน!   การทำตัวเองให้ยุ่งจริงๆ จะช่วยให้คุณก้าวเดินต่อไปได้เร็วขึ้น ถ้าคุณพบว่าตัวเองหมกมุ่นคิดถึงแต่แฟนเก่าเวลาที่อยู่บ้านคนเดียว ให้หาอะไรทำ ไม่ว่าจะเป็นการออกไปรับประทานมื้อเย็นกับเพื่อน ไปพิพิธภัณฑ์คนเดียว หรือออกไปเดินเล่น คุณอาจจะวางแผนการในอนาคตร่วมกับแฟนเก่า และถ้าเป็นอย่างนั้น ก็เข้าใจได้ว่าทำไมตอนนี้ทุกอย่างถึงดูไม่ชัดเจนไปหมด พยายามคิดถึงด้านดีๆ ด้วยการบอกตัวเองถึงเรื่องดีๆ ที่คุณจะประสบความสำเร็จได้ในอนาคตโดยไม่มีแฟนเก่า สนุกไปกับชีวิตในวันนี้ด้วย แม้ว่าคุณอาจจะอยากมีแฟน แต่การเป็นโสดก็มีข้อดีมากมายเหมือนกัน สนุกไปกับชีวิตโสดตอนที่มันยังอยู่กับคุณ เพื่อทำให้อารมณ์ของคุณดีขึ้น คุณต้องฝึกนิสัยที่ดีต่อสุขภาพ คุณต้องออกกำลังกายเป็นประจำและนอนเยอะๆ การยึดมั่นที่จะเปลี่ยนวิถีชีวิตให้ดีต่อสุขภาพนั้นนอกจากจะทำให้คุณรู้สึกดีแล้ว ยังอาจเป็นหลุมหลบภัยที่ป้องกันไม่ให้คุณคิดถึงแฟนเก่าได้อีกด้วย การทำสมาธิอาจช่วยให้คุณกลับมามองเห็นด้านดีๆ อีกครั้งและปลดปล่อยความเครียดที่เกิดจากการเลิกรา ไม่มีกฎตายตัวว่าต้องเลิกกันนานเท่าไหร่คุณถึงจะไปเดตได้อีกครั้ง เพราะฉะนั้นจะเป็นเมื่อไหร่ก็ได้ที่คุณคิดว่าใช่ อย่ารีบคบกับใครเพราะไม่อยากอยู่คนเดียว แต่ก็อย่ากลัวที่จะคบกับใครใหม่เช่นเดียวกัน! บางคนยังคงคิดถึงแฟนเก่าอยู่แม้ว่าจะมีความสัมพันธ์ใหม่ที่ดีแล้วก็ตาม ถ้าคุณเป็นอย่างที่ว่ามานี้ ถึงจะพยายามเก็บกดความคิดนั้นไว้ก็ไม่ได้ช่วยให้อะไรดีขึ้นมา ให้แทนที่ความคิดนั้นด้วยความทรงจำเกี่ยวกับช่วงเวลาที่คุณรู้สึกถึงความรักมากมายที่มีต่อคนรักคนปัจจุบัน ความรักเป็นอารมณ์แข็งแกร่งที่ช่วยต้านความปรารถนาที่จะติดต่อกับแฟนเก่าได้
เลี่ยงการติดต่อกับแฟนเก่า. กำจัดข้าวของที่ใช้ร่วมกัน. เลี่ยงการรับรู้เรื่องแฟนเก่า. เปลี่ยนกิจวัตรประจำวัน. เสียใจให้พอ. คุยกับคนที่คุณไว้ใจ. เลิกโกรธ. ซื่อสัตย์กับตัวเอง. ขอความช่วยเหลือที่จำเป็น. เตือนตัวเองให้ปล่อยมันไป. เข้าสังคม. คิดถึงอนาคต. ใส่ใจดูแลตัวเอง. หาคนรักใหม่เมื่อคุณพร้อมแล้ว.
https://www.wikihow.com/Stop-Thinking-About-Your-Ex https://www.wikihow.com/Stop-Thinking-About-Your-Ex https://www.wikihow.com/Stop-Thinking-About-Your-Ex
Eliminating Reminders of Your Ex Getting Past the Pain Focusing on Other Things